คือหนูอายุ16รอบเดือนพึ่งหมดไปวันที่1มิย.แต่สองวันที่แล้วมีเลือดออกอะคะวันนี้ก็ด้วย หนูไม่รู้ว่าเป็นตกขาวหรือข้างในเป็นอะไรรึป่าวอะคะ รบกวนหน่อยนะค่ะ
สวัสดีค่ะ ปกติแล้วเลือดประจำเดือนควรจะมาทุก 22-35 วัน หากมีเลือดออกมาก่อน 22 วันนับจากประจำเดือนรอบก่อน อาจเป็นเลือดออกผิดปกติทางช่องคลอดซึ่งเลือดออกผิดปกติจากช่องคลอด อาจมีสาเหตุที่พบได้บ่อยเช่น มีการติดเชื้อของปากมดลูกหรือช่องคลอด ซึ่งอาจเกิดจากเชื้อแบคทีเรีย เชื้อรา เชื้อโพรโทซัว หรือเป็นการฉีกขาดจากการกระทบกระแทกที่บริเวณดังกล่าว ภาวะแทรกซ้อนจากการตั้งครรภ์เช่นแท้งหรือท้องนอกมดลูก การมีเนื้องอกที่ปากมดลูกหรือมดลูก ฮอร์โมนจากรังไข่ไม่สมดุล หรือมีถุงน้ำชนิดสร้างฮอร์โมนที่รังไข่ เป็นต้นดังนั้นมีโอกาสที่จจะเป็นความผิดปกติได้หลายอย่าง หากยังมีเลือดออกผิดปกติทางช่องคลอดจึงควรไปพบแพทย์เพื่อตรวจหาสาเหตุเพิ่มเติม หากมีเลือดออกมามากเป็นลิ่มเลือด ควรจะรีบไป เบื้องต้นงดกิจกรรมทางเพศทุกชนิด ไม่สวนล้างช่องคลอด ไม่ซื้อยาปรับฮอร์โมนใดๆมาใช้เอง